text: Kold måned for feriehuse
  08 marts 2010 kl. 17.04
  Januar har været en rigtig dårlig måned for feriehuse. Antallet af overnatninger i ferieboliger faldt i årets første måned med 14 procent i forhold til samme periode året før, oplyser Danmarks statistik.
  Nedgangen skyldes formentlig at vi har haft den koldeste januar i 23 år. 
  Det er først og fremmest tyskerne der har holdt sig væk fra de danske feriehuse.
  I alt var der 34.000 færre overnatninger end i januar sidste år.
  Det er det laveste antal, siden statistikken blev indledt.
  